Når der først er hældt lidt alkohol indenbords, så sker det, at pigerne får et par kommentarer med på vejen, forklarer Frederik Thjellesen, som netop er færdig på efterskole.

Selv om han ikke tænker over, at pigerne måske ikke synes, det er særligt charmerende at få tilråb som ’god røv’ eller ’gode bryster’, så er han ikke bleg for lige at smide en bemærkning afsted, hvis han ser noget, han synes om. Alligevel synes han, at mænd skal have gode maner.

Man går jo heller ikke ædru hen til nogen og siger ’fuck, du har en god røv’. Frederik Thjellesen, skoleelev

- Jeg synes selvfølgelig, at man skal spørge, om man må komme med en kompliment.

- Man går jo heller ikke ædru hen til nogen og siger ’fuck, du har en god røv’, siger Frederik Thjellesen, da han på åben gade pludselig bliver konfronteret med sexisme af Kathrine Pless Galle.

Hun er en af de mange kvinder, der har oplevet hverdagssexisme.

Hver sjette udsat for sexisme

- Det føles ikke som en kompliment. Kan du selv høre, at det ikke føles oprigtigt at sige ’god røv’, men som om du føler, at du har lov til at gøre det, spørger Kathrine Pless Galle.

Frederik Thjellesen mener bestemt ikke, at det hænger sådan sammen. Men efter mødet med Kathrine Pless Galle vil han i fremtiden tænke over, hvordan han tiltaler pigerne i byen.

Hver 6. dansker har været udsat for chikane baseret på deres køn - også kaldet hverdagsexisme. Det viser en undersøgelse, som Epinion har lavet for DR Nyheder.